Στάσεις και αναπαραστάσεις της ελληνικής κοινωνίας απέναντι στην κοινότητα των Κωφών και την Ελληνική Νοηματική Γλώσσα
Creators: name: Μπουντουρέλη, Αμαλία Νικολάου
Publisher: name: Aristotle University of Thessaloniki
Year: 2013
Subjects: Αναπαραστάσεις
Κωφών
Νοηματική
Representations
Deaf
Sign language

description: Στην εργασία αυτή ασχοληθήκαμε με την κοινότητα των προγλωσσικά Κωφών ατόμων και την γλώσσα επικοινωνίας τους την Ελληνική Νοηματική Γλώσσα ή αλλιώς γλώσσα των Νευμάτων. Προσεγγίσαμε τη γλώσσα αυτή στα πλαίσια της ‘Αφύπνισης των γλωσσών’- ‘Eveil aux Langues’, ερευνώντας τις επικρατούσες στάσεις μαθητών και καθηγητών απέναντι στην κοινότητα των Κωφών και τη γλώσσα τους και παρουσιάζοντας μια δραστηριότητα παρουσίασης της ΕΝΓ σε παιδιά δημοτικού. Σε οποιαδήποτε σχεδόν βιβλιογραφία και αρθρογραφία σχετικά με τη Νοηματική γλώσσα, με τα μέλη της ή κυρίως την εκπαίδευση τους, βρίσκεται διάχυτη μια αντίληψη, ότι ο γενικός πληθυσμός αντιμετωπίζει μάλλον με αρνητικό τρόπο την κωφή κοινότητα και τη γλώσσα της. Ορμώμενοι από αυτό το γεγονός θέλαμε να επαληθεύσουμε ή να διαψεύσουμε οποιεσδήποτε απόψεις παρουσιάζουν την κοινότητα των Κωφών να βρίσκεται σε μια δυσοίωνη θέση μέσα στην κοινωνία των ακουόντων. Επιμέρους στόχος της έρευνας μας ήταν να εντοπιστούν τυχόν ακραίες απόψεις που αγγίζουν τα όρια του κοινωνικού ρατσισμού. Επιπρόσθετος στόχος της παρούσης εργασίας, αλλά όχι φυσικά δευτερεύων ήταν να λύσουμε τις όποιες απορίες έχει ένας ακούων-χρήστης της φθογγογλώσσας απέναντι στο φαινόμενο της Νοηματικής γλώσσας και να εισαγάγει τον όποιο ενδιαφερόμενο στον κόσμο της επικοινωνίας μέσω οπτικών καναλιών και μόνο. Οι αρχικοί προβληματισμοί μας, οι μέθοδοι και τεχνικές που αποφασίσαμε να χρησιμοποιήσουμε στην έρευνα μας είχαν ως στόχο την διάψευση ή την επιβεβαίωση των παρακάτω υποθέσεων: H1: Οι στάσεις των καθηγητών γενικής και ειδικής εκπαίδευσης απέναντι στην κοινότητα των Κωφών και την κουλτούρα τους είναι θετικές. Η2: Οι στάσεις των καθηγητών γενικής και ειδικής εκπαίδευσης απέναντι στην γλώσσα των Κωφών είναι θετικές. Η3: Οι στάσεις των μαθητών Γυμνασίου και Λυκείου απέναντι στην κοινότητα των Κωφών και την κουλτούρα τους είναι θετικές. Η4: Οι στάσεις των μαθητών Γυμνασίου και Λυκείου απέναντι στην ΕΝΓ είναι επίσης θετικές. Η5: Οι στάσεις των μαθητών Δημοτικού σχολείου απέναντι στην κοινότητα των Κωφών και την κουλτούρα τους είναι θετικές. Η6: Οι στάσεις των μαθητών δημοτικού σχολείου απέναντι στην ΕΝΓ είναι επίσης θετικές.
description: In this Dissertation we approached the Greek Sign Language and the community of Deaf people in the context of the “Awakening of languages” researching the prevailing attitudes of pupils and teachers towards deaf people and their language. Our goal was to identify social racism, but also to solve any questions that someone might have towards the phenomenon of Sign Language and to introduce him/her in the world of communication through optical channels.
description: Dans le cadre de ce travail nous sous sommes préoccupées de la communauté des pré-linguistiquement et de leur langue de communication c’est-à-dire la Langue des Signes grecque (dorénavant LSG). Nous avons abordé cette langue dans le cadre de l’ Éveil aux langues, en recherchant les attitudes dominantes des élèves et des enseignants face à la communauté des sourds et à leur langue et, en même temps, en présentant une activité de démonstration de la LSG devant les élèves de l’école primaire. Dans n’importe quelle bibliographie concernant les langue des signes, leur adeptes ou principalement leur éducation on conçoit que le peuple général confronte la communauté des sourds et leur langue avec une attitude négative. Par ce fait nous tenons à vérifier ou démentir tout point de vue qui présente la communauté des sourds dans une position défavorisée dans la société des non-sourds. Objectif partiel de notre recherche est de repérer des points de vue extrêmes éventuels qui touchent les limites du racisme social, et aussi de résoudre les questions des non-sourds sur la langue des sons en face au phénomène de la langue des signes et d’introduire chaque intéressé au monde de la communication par le biais des canaux visuels seulement. Notre problématique initiale, les méthodes et les techniques adoptés lors de notre recherche ciblaient soit à démentir soit à vérifier les hypothèses suivantes : H1: Les attitudes des professeurs de l’éducation générale et spéciale face : a) à la communauté des sourds et à leur culture sont positives. b) à la LSG sont positives. Η2: Les attitudes des élèves dans l’enseignement secondaire face : a) à la communauté des sourds et à leur culture sont positives. b) à la LSG sont aussi positives. Η3: Les attitudes des élèves de l’ école primaire face : a) à la communauté des sourds et à leur culture sont positives. b) à la LSG sont aussi positives.
description: Συνεργαζόμενα Τμήματα Πανεπιστήμιο Λε Μαν (Γαλλία)